
1  pH(temp.de  masurare o C)  8.1   (t mas =23 , 4 º C)  6,1   (t mas =23 , 4 º C)  7.7   (t mas =23 , 4 º C)  7,9   (t mas =23 , 4 º C)  6,5 - 8,5  

2  Amoniu    0.349   mg /L N  2.9   mg/L NH4  1.31   mg/L NH4  0.470   mg L/N    2  

3    CCO - Cr   mg/L  16.5   503    146    31.0    100  

4  O 2   mg/L  7.5  -    -    6.4   -  

5  Saturatie O2 *   %  89.2  -    -    75.7 %  -  

6  Reziduu  filtrabil  (105 o C)   mg/L  -  468      1480      -      2000  

7  Materii în  suspensie   mg/L  10  251    27    10    35  

8  CBO5   mg/L  3.1  117.43  24.48  5  1 5  

9  Substanțe  extractibile   mg/L  -  -  -  -  2 0  

 



RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 15.07.2026, ora 08.00 – 16.07.2026, ora 08.00
I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 16.07.2026, ora 07.00
RÂURI
Institutul Naţional de Hidrologie și Gospodărire a Apelor (I.N.H.G.A.) a emis în data de 15.07.2026, la ora 11:00, atenţionarea hidrologică nr. 78 - COD GALBEN valabilă în intervalul 15.07.2026, ora 12:00-16.07.2026, ora 09:00, vizând scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri, cu posibile depășiri ale COTELOR DE ATENŢIE, în bazinele hidrografice ale râurilor: Arieș, Olt și Argeș.
Atenţionarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte de inundații locale.

Această atenţionare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: 

-Alba, Argeș, Cluj, Dâmboviţa, Gorj, Sibiu și Vâlcea (7 prefecturi) – COD GALBEN.
Debitele au fost în creștere, ca urmare a precipitațiilor, sub formă de aversă, căzute în interval și propagării, pe râurile din bazinele hidrografice: Vișeu, Iza, Mureș, Suceava, Moldova, Bistrița, Trotuș, Putna, Rm. Sărat, Buzău, bazinele mijlocii și inferioare ale Argeșului, Ialomiței, Prahovei, bazinul superior al Oltului și pe aflenții din bazinul inferior al acestuia, bazinul superior al Someșului și pe cursul mijlociu al acestuia și doar prin propagare pe cursul superior al Prutului. 

Pe celelalte râuri, au fost relativ staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinele hidrografice: Vedea, bazinele superioare ale Ialomiței, Bistriței, pe cursul mijlociu și inferior al Prahovei și mai mici (sub 30% ), pe râurile din bazinele: Iza, Tur, Lăpuș, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, bazinul superior și mijlociu al Sucevei, pe cursul mijlociu și inferior al Prutului și pe afluenții acestuia, pe unii afluenți din bazinele inferioare ale Jiului și Oltului și pe unii afluenți din bazinul superior al Argeșului.

În interval au fost emise șase ATENȚIONĂRI HIDROLOGICE pentru fenomene imediate. 

Este în vigoare ATENȚIONAREA HIDROLOGICĂ nr. 78 din 15.07.2026, începând cu ora 12:00.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, în creștere, ca urmare a precipitațiilor, sub formă de aversă, însemnate cantitativ, prognozate și propagării, exceptând râurile din bazinele hidrografice: Bega, Timiș, Bârzava, Moravița, Caraș, Nera, Cerna, Jiu, Vedea, Bârlad, Prut (cu excepția cursului superior), cursul Siretului și bazinul mijlociu și inferior al Oltului, unde vor fi relativ staționare. 

Sunt posibile scurgeri importante pe versanți, torenți, pâraie, viituri rapide pe unele râuri mici, cu posibile efecte de inundații locale și creșteri de niveluri și debite, cu posibilitatea depășirii COTELOR DE ATENȚIE pe unele râuri din zonele de deal și munte din bazinele superioare ale Arieșului, Argeșului și Dâmboviței, ca urmare a precipitațiilor, sub formă de aversă, însemnate cantitativ, prognozate.

Se menține în vigoare ATENȚIONAREA HIDROLOGICĂ nr. 78 din 15.07.2026, până la ora 09:00.

DUNĂRE
Debitul la intrarea în țară (secțiunea Baziaș) în intervalul 15 – 16.07.2026 a fost în ușoară scădere, având valoarea de 1800 m3/s, sub media multianuală a lunii Iulie (4700 m3/s) și iunie (6400 m3/s).

În aval de Porţile de Fier debitele au fost în scădere.
Debitul la intrarea în țară (secțiunea Baziaș) va fi în scădere ușoară (1750 m3/s).

În aval de Porțile de Fier, debitele vor fi în scădere.

2. Situația meteorologică în intervalul 15.07.2026, ora 09.00 – 16.07.2026, ora 06.00
Administraţia Naţională de Meteorologie (A.N.M.) a emis în data de 15.07.2026, la ora 10:00, Atenționarea Meteorologică nr. 110, conform căreia:

*MESAJ 1 - o INFORMARE METEO; 15 iulie, ora 12 – 18 iulie, ora 22, vizând val de căldură, disconfort termic, caniculă, nopți tropicale, pt,  majoritatea regiunilor;
*MESAJ 2 - o ATENTIONARE METEO COD GALBEN, 15 iulie, ora 12 – 15 iulie, ora 23; vizând instabilitate atmosferică, averse însemnate cantitativ;
*MESAJ 3 - o ATENTIONARE METEO COD GALBEN, 16 iulie, ora 12 – 16 iulie, ora 22, vizând instabilitate atmosferică, averse însemnate cantitativ;
*MESAJ 4 - o ATENTIONARE METEO COD GALBEN, 16 iulie, ora 12 – 17 iulie, ora 10, vizând caniculă, disconfort termic ridicat, noapte tropicală.

Această Atenționare Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:
- Alba, Arad, Argeş, Bacău, Bihor, Bistriţa-Năsăud, Botoşani, Braşov, Brăila, Buzău, Caraş-Severin, Călăraşi, Cluj, Constanța, Covasna, Dâmboviţa, Dolj, Galaţi, Giurgiu, Gorj, Harghita, Hunedoara, Ialomiţa, Iaşi, Ilfov, Maramureş, Mehedinţi, Mureş, Neamţ, Olt, Prahova, Satu-Mare, Sălaj, Sibiu, Suceava, Teleorman, Timiş, Tulcea, Vaslui, Vâlcea, Vrancea și Municipiul Bucureşti (42 de prefecturi)-INFORMARE METEO (mesaj 1);

- Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Prahova, Sălaj, Suceava, Timiş, Vâlcea și Vrancea (25 prefecturi) – COD GALBEN  - ATENȚIONARE METEO, MESAJ 2; 

- Alba, Argeş, Bacău, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Olt, Prahova, Suceava, Teleorman, Vâlcea și Vrancea (23 prefecturi) – COD GALBEN  - ATENȚIONARE METEO, MESAJ 3; 

- Arad, Bihor, Satu-Mare și Timiş (4 prefecturi) – COD GALBEN  - ATENȚIONARE METEO, MESAJ 4.

ÎN ŢARĂ:
Vremea a fost călduroasă în cea mai mare parte a țării, izolat caniculară în sudul și vestul Olteniei. Disconfortul termic a fost în creștere, iar indicele temperatură-umezeală (ITU) a atins și depășit ușor pragul critic de 80 de unități în vestul și sudul Olteniei, local în Muntenia și izolat în Dobrogea, Banat și Crișana. Începând cu orele după amiezii instabilitatea atmosferică s-a manifestat prin înnorări temporar accentuate, averse și descărcări electrice, la început în zonele de munte, iar apoi local și în Maramureș, Transilvania, Oltenia, Muntenia, dealurile Crișanei și izolat în rest. Ploile au avut și caracter torențial, iar în intervale scurte de timp (1...3 ore) sau prin acumulare, cantitățile de apă au fost de 10...15 l/mp și izolat de peste 20...30 l/mp (până la 36 l/mp în județul Cluj). Vântul a suflat slab și moderat, izolat cu unele intensificări în timpul averselor (viteze de 40...60 km/h). Temperaturile maxime s-au încadrat între 26 de grade la Joseni și Mangalia și 35 de grade la Drobeta-Turnu Severin, Băilești și Calafat, iar la ora 06 valorile termice erau cuprinse între 13 grade la Câmpeni și Joseni și 24 de grade la Șiria și Gura Portiței. Spre dimineața s-a format ceață izolat în depresiuni.
Observație - de ieri de la ora 6 au fost emise 13 mesaje pentru fenomene meteorologice periculoase imediate, emise după cum urmează:
- 2 avertizări cod portocaliu emise de către SRPV Sibiu;
- 11 atenționări cod galben (5 de către CNPM pentru Muntenia, 2 de către SRPV Craiova, 2 de către SRPV Bacău, 1 de SRPV Cluj-Napoca și 1 de către SRPV Constanța).
LA BUCUREŞTI

Vremea a fost călduroasă, cu disconfort termic ridicat îndeosebi după-amiaza, când indicele temperatură umezeală (ITU) a atins și a depășit ușor pragul critic de 80 de unități. Cerul a fost variabil cu unele înnorări pe parcursul nopții, când trecător a plouat slab. Vântul a suflat slab până la moderat. Temperatura maximă a fost de 32 de grade la Băneasa și 33 de grade la Afumați și Filaret, iar la ora 06 se înregistrau 22 de grade la Afumați și Băneasa și 23 de grade la Filaret.
3. Prognoza meteorologică în intervalul 16.07.2026, ora 09.00 – 17.07.2026, ora 09.00
ÎN ŢARĂ

Vremea va fi călduroasă în cea mai mare parte a țării, iar pe arii extinse în vestul, sudul și sud-estul țării disconfortul termic va fi ridicat și indicele temperatură-umezeală (ITU) va atinge și va depăși ușor pragul critic de 80 de unități. Cerul va fi variabil, însă vor fi perioade cu instabilitate atmosferică mai ales după-amiaza și seara, când vor fi înnorări temporar accentuate, averse și descărcări electrice în cea mai mare parte a zonei montane, în Maramureș, estul și sud-estul Transilvaniei, nordul și estul Olteniei, precum și în vestul și nordul Munteniei și pe suprafețe mai mici în rest. Ploile vor avea și caracter torențial, pe alocuri vor fi cantități de apă de 10...20 l/mp și izolat de peste 30...40 l/mp. Vântul va sufla slab și moderat, cu intensificări de scurtă durată asociate averselor (rafale de până la 50...70 km/h). Pe arii restrânse vor fi vijelii și grindină de mici și posibil medii dimensiuni (1...3 cm). Temperaturile maxime se vor încadra între 26 de grade în dealurile subcarpatice ale Munteniei și în estul Transilvaniei și 35...36 de grade în Banat, Crișana, vestul și sud-vestul Olteniei, unde va fi caniculă. Minimele termice vor fi cuprinse între 11 grade în depresiunile Carpaților Orientali și în jurul a 20 de grade, local în regiunile sudice și vestice, unde vor caracteriza o noapte tropicală, cu cele mai mari valori, de până la 22...23 de grade pe litoral și în Dealurile de Vest. Dimineața și noaptea, izolat mai ales în centrul țării va fi ceață.
LA BUCUREŞTI
Vremea se va menține călduroasă, cu disconfort termic ridicat și indicele temperatură-umezeală (ITU) va depăși pragul critic de 80 de unități. Cerul va fi variabil, cu înnorări temporar accentuate după-amiaza și seara când vor fi averse (în general de 5...10 l/mp), descărcări electrice și intensificări de scurtă durată ale vântului (rafale de 40...50 km/h). Temperatura maximă se va situa în jurul valorii de 32 de grade, iar noaptea va fi tropicală, cu o temperatură minimă de 19...21 de grade.
II. CALITATEA APEI


1.1. Pe fluviul Dunărea
Nu au fost semnalate evenimente deosebite.   
1.2.. Pe râurile interioare
S.G.A. Alba a revenit cu informații suplimentare referitoarea la poluarea accidentală din data de, 07.07.2026, la ora 14:30, a fost semnalată o posibilă poluare a râului Galda, afluent de dreapta al râului Mureș, pe strada Clujului, în zona industrială a comunei Galda de Jos, fenomen manifestat printr-o culoare alb-laptoasă a apei. Personalul S.G.A. Alba s-a deplasat la faţa locului pentru investigaţii.
S-au recoltat 4 probe de apă care au fost analizate de către LCA Alba.

Din analiza rezultatelor, consemnate în buletinele de analiză, se observă:

-Valori crescute ale indicatorilor  CCOCr si CBO5, în proba prelevată de la PREFERA PETFOOD S.R.L - evacuare râu 07.07.2026 ora 15.30. Conform raportului de prelevare nr. 799/07.07.2026 s-a identificat o ușoară modificare a culorii apei (tulbure) albicioasă, fără miros. 

-Valori crescute ale indicatorilor, CCOCr, CBO5, materii în suspensie și amoniu în proba prelevată de la S.C. ALBALACT S.A. - evacuare râu 07.07.2026 ora 15:25. Conform raportului de prelevare nr. 798/07.07.2026 s-a identificat modificarea culorii apei (tulbure), fără miros.

S-au deplasat în teren un reprezentant al G.R.R.A. și reprezentantul laboratorului LCA Alba împreună cu reprezentantul I.B.A.

S-a întocmit nota de constatare nr. 282/07.07.2026.

Datorită depășirii semnificative a valorii indicatorilor CCOCr, CBO5, materii în suspensie și amoniu, fața de limitele impuse prin Autorizația de gospodarire a apelor 12/13.01.2022, evenimentul de calitate s-a datorat societății S.C. ALBALACT S.A. Aceasta va suporta cheltuielile efectuate pentru cercetarea evenimentului de calitate.     
REZULTATUL ANALIZELOR: 

Analize efectuate in L.C.A. Alba Iulia pentru  probele  prelevate in 07.07.2026:

1.3. Pe Marea Neagră 
A.B.A. Dobrogea Litoral informează că în data de 15.07.2026, a fost semnalată prezența a 2 delfini eșuați:

-1 delfin pe plaja din stațiunea GPM Navodari - Mamaia Nord, jud. Constanța. 
     -1 delfin eșuat pe plaja Phoenicia, jud. Constanța

Au fost informate conform protocolului de colaborare INCDM Grigore Antipa şi ONG Mare Nostrum pentru identificarea speciei. A fost anunțat S.G.A. Constanța pentru a fi ridicați de pe plajă.
III. CALITATEA MEDIULUI
1. În domeniul aerului
ANMAP, Agenția Națională pentru Mediu și Arii Protejate informează că din rezultatele analizelor efectuate în data de 14.07.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la stațiile de monitoring a calității aerului. 

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.
2. În domeniul solului și vegetației 
Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.
4.În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5.Probleme la construcțiile hidrotehnice
ABA Dobrogea-Litoral revine cu informații suplimentare, că urmare ploilor însemnate cantitativ, cumulate până la această dată, începând din luna aprilie, pe sectorul amonte al cursului de apă Topolog, care descarcă în acumularea permanentă Hazarlâc            ( acumulare ce nu se afla in administrarea ABA Dobrogea Litoral și în care se descarcă trei cursuri de apa: Topolog, Bentu și Dovrigelu), au condus la creșterea nivelului apei în această acumulare, cota înregistrată în data de 15.07.2026 fiind de 8.81 m MN75, cu 11 cm peste Faza I a barajului Hazarlâc (Barajul Hazarlâc se află în administrarea S.G.A. Constanța).                                                                                                                                                                           *Barajul Hazarlâc lucrează în parametrii proiectați. Nu există pericol asupra stabilității barajului. 

*Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre- Cernavoda.
3. Alimentări cu apă

A.B.A. Arges-Vedea, informează că:  
    *Având în vedere că aportul de bazin natural al cursurilor de râu aval baraj Vidraru (Valea luiStan, Arefu, Limpedea) este insuficient pentru asigurarea volumelor de apă necesare SC AQUATERM AG 98 SA pentru alimentarea cu apă a populației din municipiul Curtea de Argeș, începând cu data de 25.06.2026 ora 17.00 la barajul Vidraru este deschisă 4 % vana plană aferentă GF1, debitul deversat fiind de 2,3 mc/s.  
A.B.A. Argeș-Vedea, informează în data de, 15.07.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

*Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  
                                                                                                                                                *Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.
A.B.A. Buzău-Ialomița, revine cu informatii suplimentare, in data de, 16.07.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

A.B.A. Buzău-Ialomița informează că, în data de, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
Conform Planului de restricții și folosire a apelor în perioadele deficitare - BH Dunăre 2021 – 2025 debitele caracteristice pentru perioada de vară ale acestui sector sunt:

- debit atenție/avertizare (Qat) este 3487.0812 mc/s;

- debit de restricție treapta I este 2467.59 mc/s;

- debit de restricție treapta II este 2466.328 mc/s;

- debit de restricție treapta III este 2465.777 mc/s;   
- începând cu data de 06.07.2026 se trece la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

-se mentine faza de atentionare/avertizare pentru sectorul 5.2: Brat Macin-P.H. Smirdan din 19.05.2026.

- se mentine faza de atentionare/avertizare pentru sectorul 6.1: Chiciu-Vadu Oii (amonte Chiciu) din 12.05.2026.

- se mentine faza de atentionare/avertizare pentru sectorul 6: Chiciu-Vadu Oii (amonte Chiciu) din 12.05.2026.

Folosințele care se alimentează cu apă din Dunăre - sectorul 4:  Braila - Galati sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).
· ABA Dobrogea-Litoral informează că, din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Pentru SNN-CNE Cernavodă pe sectorul Chiciu-Cernavodă-Hârșova, va fi aplicată faza de avertizare/atenționare – perioada de vară, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026.

· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· piscicultură: SC Danubiu Elite Buc. –Am. pisc. Dunăreni  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· în data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  
· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  
· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).

